Objectes+Transneptunians

Cossos congelats que orbiten més lluny que Neptú. Es composen de gel, roques i pols. Orbiten principalment quatre zones: • Cinturó de Kuiper: són centenars de milers de cossos que formen un anell situat a continuació de l’òrbita de Neptú, entre les 30 i les 50 UA. • Disc Dispers: semblen ser objectes que van ser expulsats del Cinturó de Kuiper cap a òrbites més excèntriques i inclinades. • Núvol de Hills: anomenat també núvol d’Oort interior, és un cinturó en forma de “donut” de cossos congelats que orbiten entre 2.000 i 20.000 UA de distància. Es calcula que pot tenir més d’un bilió d’objectes. • Núvol d’Oort: és un núvol esfèric de cossos congelats que envolta tot el Sistema Solar a una distància entre 20.000 i 50.000 UA.